Document ID: 31998R1576

KOMISSION ASETUS (EY) N:o 1576/98,
annettu 22 päivänä heinäkuuta 1998,
tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteen täydentämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 (1), sellaisena kuin se on viimeksi muutettuna asetuksella (EY) N:o 1068/97 (2), ja erityisesti sen 6 artiklan 3 ja 4 kohdan,
sekä katsoo, että
Ranska on toimittanut asetuksen (ETY) N:o 2081/92 5 artiklan mukaisesti komissiolle tietyn nimityksen maantieteellistä merkintää koskevan rekisteröintihakemuksen,
mainitun asetuksen 6 artiklan 1 kohdan mukaisesti on todettu, että hakemus on kyseisen asetuksen mukainen ja erityisesti, että se sisältää kaikki mainitun asetuksen 4 artiklassa säädetyt tiedot,
komissiolle ei ole toimitettu yhtään mainitun asetuksen 7 artiklassa tarkoitettua väitettä sen jälkeen, kun tämän asetuksen liitteessä esitetty nimitys julkaistiin Euroopan yhteisöjen virallisessa lehdessä (3),
kyseinen nimitys voidaan näin ollen kirjata suojattujen alkuperänimitysten ja suojattujen maantieteellisten merkintöjen rekisteriin, jolloin sitä suojellaan yhteisön tasolla suojattuna maantieteellisenä merkintänä, ja
tämän asetuksen liite täydentää asetuksessa (EY) N:o 2400/96 (4), sellaisena kuin se on viimeksi muutettuna asetuksilla (EY) N:o 1265/98 (5) olevaa liitettä,
ON ANTANUT TÄMÄN ASETUKSEN:
1 artikla
Täydennetään asetuksen (EY) N:o 2400/96 liite tämän asetuksen liitteen nimityksellä, ja tämä nimitys kirjataan asetuksen (ETY) N:o 2081/92 6 artiklan 3 kohdassa tarkoitettuun suojattujen alkuperänimitysten ja suojattujen maantieteellisten merkintöjen rekisteriin suojattuna maantieteellisenä merkintänä (SMM).
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä heinäkuuta 1998.

Labels: 3
18
17
6